
E ditorial 


2n pleg, però 1 r número 


Sembla mentida però si, aquest és el 2on pleg de fulls que llancem a l'aire i acaba 
a les teves mans; ni més ni menys que el n Q 1 de "LA ROSA DELS VENTS". 
La veritat sigui dita, hem superat amb escreix les nostres humils intencions. Les 
expectatives que hem aixecat ens han fet renovar la il·lusió de cara a afrontar els 
següents edicions. Aquest cop ens hem curat en salut i de cara a no haver d'anar 
cada 2x3 a la copisteria hem fet un tiratge que, si més no per nosaltres, és molt 
gran, ja que molta gent se’ns ha queixat de no haver pogut aconseguir cap exemplar 
de forma física, i es que hi ha molta gent que ho prefereix a llegir-lo en una pantalla 
d'ordinador. 

Tot i això hem tingut la gens menyspreable xifra de més de 800 descàrregues en 
PDF des de la nostra pàgina. Això és un reflex de l'interès i/o la curiositat per una 
publicació d'aquesta mena. El fet es que esperem que cada número sigui més 
complert, millorar la qualitat del que publiquem i augmentar els articles de producció 
pròpia i les col·laboracions, per tal de fer-la mes eficient en la seva raó de ser: 
Fomentar el debat en clau llibertaria als Països Catalans. 

Esperem que poc a poc s'hi vagi sumant mes gent interessada i que sobretot en el 
proper número puguem comptar amb un article o col·laboració teva. 

Convidem a tothom a participar en aquest projecte que tot just comença i que donada 
l'expectació creada arreu del territori, entenem que pugui esdevindre una eina útil 
i adhúc necessària per la bona salut del nostre petit país. 

Us recordem que el nostre contacte és: rosadelsvents@gmail.com 



dualitat 

Vaga a Mercadona: dignitat obrera 


Són ja més de 3 mesos de lluita dels treballadors i treballadores de la secció sindical de la CNT a la 
empresa Mercadona, la vaga més llarga que s’ha realitzat des de fa molt de temps a Barcelona. Una 
vaga que, poc a poc, ha aixecat la solidaritat a nivell internacional i que ha traspassat l’àmbit propi del 
sindicat CNT aixecant també la solidaritat d’altres col·lectius llibertaris o anti-capitalistes. 


El conflicte que manté la CNT amb l'empresa 
Mercadona no és nou. En febrer de 2005 a Andalusia 
es van realitzar concentracions als supermercats i 
altres accions de protesta per denunciar 
l’acomiadament i l'assetjament de treballadors i 
treballadores dels supermercats. Des de llavors la 
Confederació ha anat recolzant els diferents conflictes 
que s'han produït arreu de l'estat. 


L’actual vaga es produeix al Centre Logístic de Sant 
Sadurní d'Anoia i esclata després de les amenaces 
patides pels treballadors del centre i de l’acomiadament 
de 3 treballadors després de que aquests comunicaren 
a l’empresa la creació de la secció sindical. Per la 
notificació de l’acomiadament, l’empresa va cridar a 
un representat del comitè d’empresa de València, 
concretament de l’UGT. Un altre cop “l’empresa” UGT 
demostra amb els fets de quin costat està. 
Aleshores, la secció sindical es va decidir a convocar 

primer una vaga de 10 dies i que després passaria 
a indefinida per aconseguir la readmissió dels 
treballadors acomiadats i, a més, per demanar el 
compliment de les normes en quant a seguretat laboral 
i higiene, reivindicar el dret a la llibertat sindical i una 
petita reivindicació salarial. 

Hem de tenir en compte que Mercadona és una de 
les empreses amb millor fama per un suposat bon 
comportament amb els treballadors i treballadores. 
Aquesta bona fama es deguda a la propaganda de 
la empresa que ens fa creure, per exemple, que 
pràcticament tots els/les treballador/es són fixos. Això 
és veritat però el que no diuen és que anualment 
l’empresa ha de contractar a prop de 3000 nous/ves 
treballadors/es per mantenir la seva plantilla. D'aquest 
3000 treballadors/es prop de 1000 són acomiadats. 
La resta, no aguanten les condicions laborals i pleguen 
voluntàriament: jornades de 7 hores i mitja diàries 










-no es retribueix la mitja hora de descans- amb 
l'objectiu de preparar 7 tones per persona i dia fan 
que gairebé cap treballador/a aguanti més de 3 
anys a l'empresa. Per això, una de las eines 
utilitzades per la CNT ha estat portar el conflicte a 
les portes dels supermercats i, així, donar a conèixer 
el conflicte als consumidors. 

Poc a poc la vaga a anat fent mal a Mercadona i 
aquesta ha respost impedint que el comitè de vaga 
informi lliurement als treballadors i treballadores del 
Centre Logístic, pagant planes senceres de publicitat 
encoberta en el diari El País. A més, la Direcció 
General de la Generalitat va donar un cop de mà 
a l'empresa prohibint sense arguments les 
manifestacions dels vaguistes i obligant-los a anar 
per les voreres (posteriorment, la Delegació va 
donar marxa enrere i les manifestacions han tornat 
a ser “legals”). 

Durant aquest temps s'han anat produint “pressions”, 
perquè els treballadors desisteixin, dignes dels 
conflictes de la Barcelona de principis del segle XX. 
A part de que l'empresa hagi portat prop de 300 
esquirols als que manté en hotels de 4 estrelles, 
ha recorregut a: visites de pseudo-policies, 
amenaces d'expulsió i de no renovació del permís 
de treball i residència (gairebé tots els treballadors 
son de origen estranger), amenaces de mort, 
pressions a l'entorn dels vaguistes, etc. 

L'empresa recorre a aquests mètodes i nosaltres 
a la Solidaritat Obrera: El conflicte que mantenen 
els treballadors i treballadores de Mercadona ha 
aixecat la solidaritat de sindicats i col·lectius arreu 
del món. També els treballadors han pogut sentir 
la solidaritat de la ciutadania en les concentracions 
a les portes dels supermercats. 

Podem constatar que aquesta vaga està suposant 
una empenta a l'anarcosindicalisme: aquest conflicte 
demostra dia rere dia de part de qui estan les 
“empreses” UGT i CCOO i que les treballadores i 
treballadors tenim en l'acció directa i el recolzament 
mutu les armes per guanyar el nostre futur. Confiem 
en que aquesta vaga junt a altres conflictes com 
els 660 de la SEAT, el tancament de la Braun, etc 
signifiquin un punt d'inflexió en les lluites laborals. 

Podeu col·laborar en la caixa de resistència: 

2100 1183 35 0100505773 
Per a més informació: 

http://barcelona.cnt.es 

http://www.cnt.es/mercacoso 


24 de juny: 

Solstici d'estiu 
i diada dels 
Països Catalans 

La religió ha copat gairebé totes les festes del 
calendari actual. Alguns exemples podrien ser 
Nadal, la Puríssima, la mare de Déu d’agost, 
algunes festes patronals... i per que no Sant Joan. 

Però la veritat és que Sant Joan, a l’igual que 
Nadal, és una festa pagana transportada a la 
religió catòlica. Gràcies a Ovidi, es tenen dades 
de que els romans celebraven les pal·lílies, o sia, 
les festes en honor de Pal·las, divinitat del foc. 
Tampoc és casualitat que aquesta divinitat fos la 
deessa dels ramats i els prats, que havent passat 
la primavera, ja estaven llaurats. Durant aquestes 
festes, es creia que les herbes i les aigües tenien 
virtuts màgiques i encenien fogueres que la gent 
saltava tres vegades per a obtenir salut i felicitat. 

Ovidi adjudicà erroneament a aquesta festa el 
descobriment del foc. Les falles de St. Joan 
recorden doncs a les festes efesties en honor de 
Vulcà, deu grec del foc, que varen ser copiades 
pels romans, on els efestos corrien amb destrals 
enceses deixant anar guspires per allà on corrien 
talment com es repetí en època medieval o 
semblant al que fan ara els diables. Aquestes 
festes no són exclusives d'aquí, sinó que hi ha 
milers de rituals a reu del món per a celebrar 
aquest esdeveniment. Segons reculls diversos 
de costums se sap que la cendra i els rostolls 
cremats, procedents de les fogueres, servien en 
alguns llocs corn repel·lent d’insectes i fertilitzant 
per als camps. És una jornada lligada al foc i al 
caràcter mediterrani del poble català, que 
simbolitza el final de la sega dels camps: "Pel 
juny, la falç al puny". 

Aquesta és l'única festa que se celebra de forma 
conjunta arreu dels Països Catalans: són les 
festes de Perpinyà, les fogueres d'Alacant, la 
flama del Canigó, els salts de cavall a Ciutadella 
de Menorca, les baixades de falles als Pirineus, 
les revetlles populars a Catalunya i el País 
Valencià... Per això, des de fa temps, s'ha 
considerat aquesta data com la Diada dels Països 
Catalans, independentment de reconeixements 
oficials. Els anys 80, per exemple, la Crida a la 
Solidaritat va fer una campanya i una recollida 
de signatures perquè el 24 de juny fos festiu 
(abans no ho era), i diverses entitats han mantingut 
viva la iniciativa de la flama del Canigó, que 
escampa el foc de la llengua des del Nord per 
les fogueres de tots els pobles i ciutats. 

Xerrades sobre les 
lluites d'ahir i d'avui 


Neix la web 

SalvadorPu gAnt ch.lnfo 

A la tardor d'enguany a l'Estat Espanyol s'estrenarà 
la pel·lícula "Salvador" del director Manuel Huerga, 
un dels membres del patronat del Fòrum 2004. En 
aquest moment la pel·lícula comença a fer el tour 
pels diferents festivals de cinema europeus pasejant 
la principal estrella de la pel·lícula, en Daniel Brühl 
per a cridar l'atenció dels mitjans. Daniel Brühl 
encarna en la pel·lícula el paper de Salvador Puig- 
Antich, en un paper totalment descafeinat i alterat 
per en Francesc Escribano, el qual escrigué la 
novel·la "Compte enrere. Història de Salvador Puig 
Antich" en la que es basa la pel·lícula. 


Durant aquest mes de juny, el Col·lectiu Negres 
Tempestes ha organitzat dues xerrades al CSA 
Can Vies: una sobre l’OLLA i els inicis del MIL 
i una segona sobre la reforma laboral i la vaga 
a Mercadona. 

El dia 9 de juny, es va realitzar la xerrada de 
l’OLLA. Ricard de Vargas-Golarons, ex- 
membre del MIL i l’OLLA, ens va explicar la 
història de l’organització que la policia va 
denominar OLLA i la seva relació amb el MIL 
També va aprofitar per atacar la pel·lícula 
“Salvador” que s’estrenarà la propera tardor 
i recordar que Jean Marc Rouillan (activista 
d'Action Directe i del MIL) encara és a la presó 
a l’estat francès després de complir la pena 
màxima per no renegar de les seves idees. 
El divendres següent va ser la xerrada sobre 
la reforma laboral i la vaga a Mercadona. No 
va assistir el representat de la CGT per 
indisposició. En Jordi Vega de la CNT-AIT 
però, va fer la xerrada molt formativa, explicant 
la insignificancia de la reforma en sí dins el 
marc de les reduccions de drets que mica en 
mica ens van impossant als treballadors. 
També va participar José Alberto Uribe, 
secretari de la secció sindical de CNT-AIT a 
Mercadona per explicar el per què de la vaga 
i la situació actual del conflicte. 

A més, el diumenge dia 11, alguns membres 
del Col·lectiu Negres Tempestes vam participar 
en un debat sobre alliberament nacional i lluita 
de classes organitzat per la gent de “La 
Karniceria”. També van participar membres de 
la Assemblea de Joves del Clot. Creiem que 
va ser un debat molt profitós i que s’enquadra 
dins dels nostres objectius de promoure el 
debat dins del món llibertari perquè aquest 
accepti l’alliberament dels pobles i la defensa 
i promoció del català. 


Com pretenem explicar en aquesta web, veus de 
gent propera a Salvador Puig i Antich i d'altres que 
en conèixen prou bé la història han alçat les seves 
beus contra aquesta pel·lícula que entenen com 
una greu injuria a la persona d'en Salvador Puig i 
Antich. 

Totes aquelles persones que hi volgueu fer 
aportacions (articles que creieu interesants, imatges, 
etc.) podeu enviar-les a: 

aportacions@salvadorpuigantich.info 

* Divendres 9 de juny, a les 20h. 

Història de l'OLLA i els inicis del MIL 

Lluita a les fàbriques als anys 70 i la seva expressió armada 
Parlarà Ricard de Vargas-Golarons (ex-membre de l’OLLA i MIL) 

Divendres 16 de juny, a les 20h. 

L'última reforma laboral 

Parlaràn Santiago del Pozo de la CGT 
Jordi Vega de la CNT-AIT 

Conflictes actuals 

Situació actual dels vaguistes de Mercadona 
Parlarà José Alberto Uribe secretari CNT-Mercadona 

Aquestes xerrades es faran cl (SA Cm Vies ((/ Jocs florals, 4f - <H> pl. Sants) 



, Del s T patroc i nadors del ForumT2 0047 ME Dl APROPÍ basat™ 

‘en la manipulació històrica de Francesc^Escribanojarriba] 
el superherol·antifranquista.VTJI 

Salvem el Delta del Llobregat! 

KOR^Alta tensió + Depana 1 


El desviament del riu Llobregat va ser declarat 
il·legal pel Tribunal Suprem el juny del 2004, tot 
i aquesta sentència, el riu va ser finalment desviat 
el setembre del mateix any. Aquest desviament 
responia a les obres de creixement del port de 
Barcelona, per les quals, l'ajuntament del Prat ha 
cedit centenars d'hectàrees del terme urbà al 
consorci que l'està gestionant. El projecte preveu 
la construcció d'un macro-pol·lígon de negocis i 
la cimentació de l'antiga llera per substituir-la per 
una estació ferroviària de mercaderies. Una de 
les primeres conseqüències d'aquesta ampliació 
l'hem pogut veure clarament en la regressió brutal 
de les nostres platges, sense que ningú es vulgui 
fer responsable d'aquest fracàs evident. 


^HEElDel 

ESTAN CIMENTAN 
PE FORMA IL·LEGAL 
L’ANTIGA LLERA 

Dcsprcs de desviar il·legalment un riu. ara això? 

ÉS UNA VERGONYA !! 

Aturem la política dc fets consumats. Prou prepotència! 


Les denuncies d'entitats ecologistes a les 
institucions europees i estatals havien aturat el 
projecte de l'antiga llera durant més d'un any. En 
aquest temps la llera s'ha resistit a dessecar-se 
i ha esdevingut una llacuna de gran riquessa 
natural en recarregar-se naturalment per les 
aigües no contaminades de l'aqüífer. Aquestes 
denúncies i les protestes, com la del passat 
octubre que va reunir a més de 200 ciclistes de 
diverses poblacions de la comarca, han anat 
encaminades a salvar aquest espai natural i exigir- 
lo com a contrapartida per la població, que està 
veient com es destrossa el seu entorn sense 
rebre res a canvi ni complir-se cap de les “grans 
contrapartides” que els defensors del Pla Delta 
prometien. 


L'antiga llera, a efectes legals, continua sent el 
riu Llobregat perque encara no s'han fet els tràmits 
que el reqüalifiquessin i permetessin les obres. 
Per tant, encara és terreny públic, de tots els 
pratencs, sobre el que no es pot actuar. Tampoc 
s'ha fet l'Estudi d'Impacte Ambiental que la 
legislació exigeix, i per això no s'ha fet l'exposició 
pública de la nova obra, que permetria presentar 
esmenes i demandes. Una política irregular de 
fets consumats ja utilitzada amb la construcció 
de la tercera pista, la tala de la pineda i el propi 
desviament del riu. 

- Aquests dies les obres s'han començat a fer en 
mig d'un fort secretisme. Durant les nits s'estan 
abocant tones de sorra que de moment han tapat 
una tercera part de la primera llacuna. Aprofiten 
la setmana santa i el període de vacances, amb 
la marxa de de bona part de la població, per fer 
desaparèixer aquesta zona humida de forma 
il·legal. La desaparició d'aquesta llacuna suposarà, 
a part de la destrossa mediambiental, el trasllat 
de la nidificació dels milers d'aus que s'allotgen 
a zones properes a l'aeroport, augmentant 
l'inseguretat dels vols i donant una excusa perfecta 
per la desaparició d'altres zones humides en un 
futur. Ahir mateix, el conseller Joaquim Nadal, ja 
estava anunciant als diaris la necessitat d'una 
quarta pista [1] per solucionar els problemes que 
està causant la tercera. 

- L'ajuntament del Prat i les administracions estan 
directament implicades en aquest nou delicte 
ecològic. El silenci de la població pratenca està 
permeten que les autoritats actuin de forma il·legal 
en no trobar cap tipus de resposta. Per trencar 
aquest silenci... 



- Davant de les pressions de les administracions, 
consorcis i multinacionals implicades les obres 
s'han iniciat sense complir la legislació vigent. 


Pàgina 3 









L luites 


'Estudiar amb el capital com a company de classe 

Marc G. Puigardeu 
estudiant 

Que vivim en una societat capitalista neoliberal és quelcom que no escapa a ningú. El que sí que deu escapar a 
la majoria, perquè suposo que si no ja fa temps que s'hagués girat la truita, és com ens afecta això al dia a dia. 
Cada cop més, el capital envaeix espais que fins ara eren de les persones. Això passa amb el que la constitució 
europea, aquell text fabulós que es va perdre de camí entre Madrid i Brussel·les, anomenava "serveis econòmics 
d'interès general", i que en termes generals s'anomena simplement "serveis públics". Aquests serveis s'han aconseguit 
amb sang, suor i llàgrimes, i no n'hi ha hagut ni un de sol pel que no s'hagi hagut de batallar. Aquests serveis van 
des dels claveguerams a l'aigua potable. Des de l'electricitat a l'ensenyament, i des de la sanitat a les telecomunicacions. 


Tots aquests serveis i molts d'altres han estat o 
estan essent privatitzats amb l'aplicació de la 
Directiva Bolkenstein. Aquesta directiva fou 
acordada pel Parlament Europeu seguint els 
dictàmens de l'Organització Mundial del Comerç, 
que exigia l'obertura de nous mercats per a la nova 
Europa del sector terciari. Així doncs, els "serveis 
públics" passen mica en mica del sector públic al 
sector serveis. De la gestió estatal a la gestió 
privada, allunyant-se cada cop més de la gestió 
popular. 

Aquest és el cas de l'ensenyament, que està afectat 
per diversos acords, el més representatiu dels 
quals n'és el Tractat de Bolonya. Seguint les 
directrius de la OMC, els diferents governs han 
mantingut o disminuït les seves inversions en 
ensenyament, fomentant-hi la inversió privada. 
Així, prolifera el nombre d'empreses que participen 
directament en centres d'ensenyament com 
universitats i instituts de formació professional, 
albergant-hi projectes propis i aprofitant-ne el seu 
potencial d'investigació i desenvolupament. 
Al mateix temps, es tecnifica l'ensenyament per 
tal d'emmotllar els futurs titulats al mercat 
empresarial, escurçant les carreres fins a dos anys 
i elititzant l'accés a les especialitzacions. D'aquesta 
manera s'aconsegueix un elevat nombre de 
personal suficientment qualificat per a molts llocs 
de treball, que s'encarregarà de tasques que fins 
ara requerien carreres completes. Dedicar-se a la 
investigació o a certes especialitats serà accessible 
només a aquells que s'ho puguin permetre, pagant 
els elevats costos de cursos complementaris. 
Bolonya ja s'ha començat a aplicar a la majoria 
d'universitats catalanes, i ja hi ha centenars 
d'empreses participant en la formació d'estudiants 
universitaris i de formació professional. 
La liberalització de l'ensenyament també es fa 
patent en l'externalització de serveis que fins ara 
gestionaven els mateixos centres. Aquest és el 
cas de les fotocopiadores, els bars i restaurants, 
el personal de neteja, i de molts altres àmbits de 
l'entorn educatiu. També molts bancs i caixes 
s'enriqueixen amb la prestació de serveis als centres 
educatius i als mateixos estudiants, encarregant- 
se des dels comptes corrents als propis carnets 
d'estudiant en algunes universitats. Aquests carnets 


poden servir com a targeta de crèdit, i els estudiants 
han d'adquirir-los obligatòriament. Les empreses 
que s'incorporen al món de l'ensenyament compten 
amb els seus representants als òrgans de govern 
dels diferents centres, i tenen la capacitat d'influir 
directa i econòmicament en el contingut i 
metodologia dels diferents estudis. En canvi, els 
estudiants, professors, i d'altre personal, veuen 
reduïda cada cop més la seva participació. 



Aquesta incursió del capital en l'ensenyament fa 
que ens plantegem quin és el paper que aquest 
ha de tenir en la societat, i qui n'ha de tenir el 
control. Són les empreses les més adequades per 
gestionar l'ensenyament? Evidentment no, una 
empresa intentarà obtenir beneficis directes i 
indirectes de la seva presència en l'Ensenyament, 
i només transmetrà els valors que li convinguin per 
tal de perpetuar l'actual sistema econòmic 
(alienació, competitivitat, exclusió social...). Això 
no es pot permetre si volem unes noves 
generacions capaces de transformar la societat. 

És l'Estat qui ha de gestionar el que ell mateix 
anomena "sistema educatiu"? L'Estat s'ha 
demostrat tant incompetent per gestionar 
l'ensenyament com competent per mantenir-ne el 
control. I és que això és l'únic que en necessita; 
el control. Un Estat -sigui espanyol, català, suec 
o marcià- precisa del control de tots i cadascun 
dels seus pilars per tal d'autoprotegir-se i perpetuar- 
se. Els estats es fortifiquen amb la seva policia i 

el seu exèrcit, amb el seus sistemes judicials 
i amb les seves brunettes mediàtiques, però 
també amb els seus sistemes de pensions, amb 
la sanitat i amb l'ensenyament. L'ensenyament 
estatal per una banda obliga a les persones a 
aprendre una sèrie de coneixements, hàbits i 
valors, i per l'altra, no permet la intervenció de 
les famílies i dels propis alumnes. Això vol dir 
que una persona des dels tres anys fins almenys 
els setze serà un simple espectador, que haurà 
d'assimilar una sèrie de premisses per tal de 
Doder formar part de la societat. Així doncs, qui 
na de gestionar l'ensenyament per nosaltres? 
Ningú! Ningú ens pot dir què és el que hem 
d'aprendre i el que no; ningú té dret a decidir 
què és el que ha de formar part de nosaltres i 
què no. D'escoles gestionades pels seus usuaris 
n'hi ha poques, i pateixen una forta persecució 
administrativa. Hi ha iniciatives en aquest sentit 
a molts països europeus, destacant 
especialment el projecte de Summerhill a Gran 
Bretanya, o Paideia a l'Estat Espanyol. Als 
Països Catalans hi ha diversos intents de crear 
projectes semblants, un dels quals n'és l'Escola 
Lliure Caliu, de Barcelona. Tots aquests 
projectes, per bé que es diferencien clarament 
entre ells, persegueixen un mateix objectiu; la 
coeducació. Es tracta de trencar la direccionalitat 
de l'ensenyament. El camí professor-alumne 
desapareix, perquè desapareixen aquestes 
figures. Hi ha nens i adults, però tots aprenen 
els uns dels altres sense jerarquies, i s'ensenyen 
coses mutuament. També es busquen 
mecanismes alternatius per a la resolució de 
conflictes, desterrant l'autoritarisme de les 
escoles. 



Pel que fa als ensenyaments superiors, ja és 
més difícil trobar exemples d'universitats i 
centres de formació professional populars. 
Podem citar l'exemple de la Universidad Popular 
de las Madres de la Plaza de Mayo, però sabem 
que no es tracta d'un projecte de coeducació, 
sinó d'una universitat convencional amb una 
gestió alternativa. Tot i això la UPMPM, per 



exemple, no té els mateixos requisits d'accés que 
els centres estatals, i ofereix cursos oberts sense 
necessitat de realitzar proves d'accés. 

Per trobar exemples d'universitats gestionades pels 
seus usuaris ens hem de remuntar en l'història. Al 
Maig del 68, la Sorbonne francesa va arribar a 
gestionar-se pels mateixos alumnes; 
assembleariament, practicant la coeducació i 
trencant la rigidesa del sistema educatiu francès. 
A la Sorbonne per això, aquest model de gestió no 
va anar més enllà d'unes setmanes. Trenta anys 
enrere, a Barcelona diversos ateneus obrers 
fundaren la Universitat Popular, durant la 2a 
República. Un veritable exemple d'universitat al 
servei de la gent. Aquesta universitat s'havia creat 
paral·lelament a la col·lectivització de les universitats 
oficials, i oferia cursos de tot tipus per tal d'elevar 
el nivell cultural de la societat. Es tractava de trencar 
amb la cultura burgesa, i de crear-ne una de nova 
des del poble i per al poble. Aquest projecte, per 
això, no es va poder desenvolupar plenament en 
la curta durada de la República, i es va perdre amb 
la posterior repressió franquista i democràtica. 

Comença a ser hora de que aquelles forces que 
diuen oposar-se a l'actual model d'ensenyament 
generin propostes i projectes propis, perquè ningú 
ho farà per ells. Oposar-se a l'actual model educatiu 
es fàcil perquè sobren els motius per fer-ho. Ara 
bé, per tal de ser capaços de crear les nostres 
pròpies escoles, per ser capaços de rescatar prou 
alumnes del sistema educatiu oficial com per fer- 
lo trontollar, ens queda bastant camí per recórrer. 
Caldrà treballar molt encara per poder crear 
Drojectes semblants a la Universitat Popular de 
3arcelona, i per a posar entre l'espasa i la paret a 
'actual sistema educatiu i a l'Estat que el sustenta. 

Capítols 1 i 2 dels 3, de la sèrie 
"Històries Transtornades" 
publicades a http://Lisergia.Net 
Següent "Kommune 1,2 i rebels del haixix" 


Els Provos 

Wu Ming 6 


No s'han preguntat mai perquè Amsterdam és la 
ciutat dels porros, les bicicletes i el sexe? El turista 
poc sap sobre qui van ser els culpables d'aquests 
atractius, que s'han quedat, amb el pas del temps, 
en turístics. La cultura provo, que va passar per 
Eivissa molt abans dels pijipis, pel Marroc i Londres 
en breus incursions d'escamot lúdic, ha quedat 
cristal·litzada com a tòpic de la ciutat que fa ja tant 
els va veure actuar i divertir-se. 

Qui o què van ser els Provos? L'alteració de la 
pau pels provos/ (apòcope de la santa - en accepció 
kkdeluxistica- provocació) d'Amsterdam va 
començar amb el fet que alguns artistes ominosos 
declaressin el carrer el seu espai d'acció en 1965. 
Els provos van ser els primers a Europa que - 
mitjançant les seves protestes- van aconseguir 
convertir el carrer en lúdica àgora, en "camp 
d'articulació". I ho van fer a través d'un format que 
assoliria pertorbar i desestabilitzar el status quo: 
el happening, esdeveniment efímer que barreja 
l'art i la performance en llocs públics. 



The white bike 

El gran mèrit dels provos, no obstant això, estrebava 
sobretot en la seva capacitat de provocar i 
ridiculitzar a les autoritats. La intenció d'aquests 
joves tan assenyats i sardònics era enderrocar 
cínicament les tradicions monàrquiques holandeses 
de la Casa Real d'Aurenja i els seus protegits, la 
burgesia consumista. Els seus grans plans van 
ser sempre tan exagerats que van resultar 
irrealitzables. Primer va arribar el pla "Witte fietsen 
plan" que preveia la socialització dels principals 
mitjans de transport d'Amsterdam. Per tota l'àrea 
de la ciutat haurien de col·locar-se bicicletes 
blanques a lliure disposició, perquè tot el món 
pogués agafar i deixar una bici en el lloc que li 
semblés. Van exigir a les autoritats la compra de 

vint mil bicis. Amb aquest pla els provos aspiraven 
a eliminar els cotxes. Però el pedal no va poder 
amb el motor i la policia va carregar contra totes 
les que van anar a la Presentació de la Primera 
Bicicleta Blanca. 

El meu col·lega el poli blanc 
Altre "pla blanc" se centrava en això que es diu 
llar, a l'habitatge. Els provos publicaven 
setmanalment una llista de pisos i cases buides 
per l'interès general de homeless, famílies i 
nòmades del viure. Sota la consigna: "Porta't bé 
amb la Policia", es va proposar que el "coleguita" 
policia amb uniforme blanc repartís llumins entre 
les fumadores, preservatius a menors d'edat i 
cuixes de pollastre i altres menjars a transeünts 
famolencs. Cal dir que el Provo sempre anava 
vestit de blanc. 

Amsterdam va viure alguns mesos furiosos de 
revoltes permanents, de manifestants ferides, de 
provos voltats per la policia. Va quedar palesa que 
les autoritats se sentien més qüestionades pels 
atacs provo a la gramàtica cultural que per les 
protestes tradicionals. En comptes d'oferir una 
anàlisi de la funció social de la policia i la justícia, 
Provo actuava sobre la base d'un èmfasi subjectiu. 
Provo considerava la confrontació amb la policia 
com un "esdeveniment lúdic". 


Vota Provo 

En 1966, Provo va participar en les eleccions 
municipals: "Stem Provo - kéjje lachen" (Vota Provo 
i veuràs quin riure). Van guanyar un escó en el 
consell municipal. No van trigar a arribar les 
acusacions de reformistes amb motiu de l'entrada 
en la política tradicional. Més tard es van presentar 
també a les eleccions generals. L'actuació 
desmesurada de l'Administració i la policia 
d'Amsterdam va provocar diversos escàndols i va 
obligar al cap de la policia i a l'alcalde a presentar 
la seva dimissió. El dia 15 de maig de 1967, Provo 
es va autodissoldre públicament. Però com de 
costum, ningú sabia amb 
certesa si la dissolució anava 
de debò. Més endavant, un 
conegut provo va explicar que 
el fet d'haver guanyat un escó 
en l'Ajuntament havia servit 
com senyal per a dissoldre's. 

Des de llavors tots els provos 
van quedar lliures d'escollir 
el seu propi camí. Molts altres 
van escollir camins diferents: 
drogues, suïcidi, viatges, 
literatura, negocis... 


PROVOCEER! 






Indiani Metropolitani 



1. El desig de ser pell roja 
Ja ho deia l'amic de Max Brod: "si un pogués ser 
pell roja, sempre alerta, cavalcant sobre un cavall 
veloç, a través del vent, constantment sacsejat 
sobre la terra estremida, fins a llançar els 
esperons, perquè no fan falta esperons, fins a 
llançar les regnes, perquè no fan falta regnes, i 
tot just veiés davant si que el camp era una prada 
rasa, haurien desaparegut les crineres i el cap 
del cavall." 

Indis. A Itàlia. Com? What are you saying? 
Els Indis metropolitans van néixer d'aquell 
subjugant impuls de l'amplificació del pensament 
en acció de finals dels 70. Ja saben, "els 70" a 
Itàlia: aquest temps mal entès i fàcilment liquidat 
amb la lampisteria (i no en la seva accepció de 
proletariat autònom de manguets i baixants) 
d'"anys de plom". Els indis van sorgir com un 
fong, carregat de trastornant Psilocybe, d'improvís, 
en un hàbitat fèrtil. Van germinar d'una humanitat 
densament agitada. El primer senyal d'indianitat 
es va donar en els cercles juvenils de Milà que 
van anunciar abans del final del 76 en el seu 
manifest que "havien desenterrat el destral de 
guerra" recollint l'humor que es respirava en el 
caos babilònic de la Festa del Parc Lambro. En 
els articles en A/traverso del mateix any es va 
començar a imitar el llenguatge de les "pells 
vermelles" de pel·lícules de l'Oest. Cada vegada 
més gent va començar a abandonar els "eterns 
prats de caça" de la vella esquerra marxista i les 
seves formes de lluita antiquades. Com estratègies 
per a sobreviure en un entorn cada vegada més 
resistent a la revolució, van inventar un humor 
extraordinàriament poderós i múltiples formes de 
confusió lingüística. 

2 . Una fiammata di energia incontrollabile. La 
hibridació. 

Fins a aquest moment tot el món ho tenia clar, 
les diferències estaven delineades, tant en les 
cèl·lules, com en els bars freqüentats per vells 
militants i partisans: un comunista revolucionari 
era una cosa i un trastornao era altra. O no. Així 
doncs, qui eren aquests que veuen la sèrie de 
televisió aquesta d'un tipus amb les orelles 
punxegudes, aquests que citen a Lenin i a Robert 
Crumb? Berlinguer vestit de trekki? Qui són? 
El llenguatge de la militància política va començar 
a confondre's amb el comportament freak, creant 
un estrany còctel antropològic. I ara agafeu-vos 
perquè l'anàlisi sensat està al caure, és una mica 
espès, però força clar. Prenguin aire: La crisi de 
la ideologia del compromís històric, la crisi del 
pacte consociatiu entre cultura catòlica i cultura 
tardocomunista, la crisi de la concepció estatalista 
i de la democràcia autoritària va estar determinada 


per la gran ofensiva índia d'aquell any, que va 
tenir trets diversos però en el fons convergents 
sobre aquest punt: reivindicar el dret a l'autonomia 
de les subjectivitats individuals i col·lectives, el 
dret a l'autovalorizació. Doncs això. 

Així que les certeses, els models de subjecte, de 
la deontologia ideològica del stablishment 
comunista es van fondre com cera davant el que 
el mateix Dante va admirar quan, entre dimonis, 
va demanar foc per a la cigarreta a la sortida d'un 
cercle infernal: una fiammata di energia 
incontrollabile o el que és el mateix una flamarada 
incontrolable: de creativitat. 


3. La paraula com gest, com virus 
L'experiència de més poder simbòlic del Moviment 
del 77, a part de la incorporació del destral de 
plàstic al compendi d'armes de lluita política, va 
anar l'ús de la paraula com gest, driblant el sentit 
comú, aquest hàbit de rutina vital, i no només per 
a despistar als mass media sinó també per aquells 


insulsos militants inca 


paços de concebre's amb 


la ironia. El moviment del 77 redescubrí l'actualitat 
de la teoria crítica de 'Escola de Frankfurt, de 
la crítica radical dadaista i situacionista. 
El "detournement" d'empremta situacionista era 
de fet un model de referència. Els indis, unes 
tisores, periòdics, un tub de cola, un poc d'odi i 
un poc d'humor, havien desxifrat els senyals de 
fum que Debord i Vanegeim havien fet amb els 
seus llibres anys abans. 

Les avantguardes històriques van ser un exemple: 
Dada en primer lloc i el Futurisme. L'eslògan, el 
mitjà més usual de la lluita política, va ser utilitzat 
per a la producció d'una dramatúrgia paradoxal, 
guerrillera, íntimament teatral. Però no pensant 
el teatre com forma estètica o com interpretació 
de repertori: es pensava la relació cos-paraula 
expressada en grup com el Living Theatre o la 
performance radical de la Fura dels Baus, grans 
oficiants del teatre pànic. 

Aquella performativitat neosituacionista expressava 
de la mateixa manera una insuficiència 
generacional: una demanda de nova visió, noves 
paraules, nou comportament. Una demanda que 
no trobava resposta. 

Tot això friccionava amb la superestructura 
ideològica de la política. Va ser un curtcircuit. En 
aquests mateixos mesos a Londres va prendre 
cos el moviment punk. Els anglesos eren molt 
menys permeables que els italians a la política i la 
ideologia.. El pessimisme intoxicava la vida. "La 
destrucció és alliberament", deia una pintada en 
la facultat de Lletres. El moviment de 1977 apostava 
més per una multiplicitat confusa de l'ús de la 
llengua en les diferents tàctiques de la 
contrainformació: "Més energia nuclear i menys 
pisos de protecció oficial"; és a dir cridar el que 
ningú diria per a ridiculitzar d'aquesta manera la 
xerrameca sobre les "reduccions temporals", 
"retallades socialment sostenibles". Afirmaven les 
seves posicions exagerant els missatges de la part 
contrària de tal manera que resultaven totalment 
absurds (o afirmació subversiva). 

4. Un pow pow en l'assemblea 
Els indis metropolitans: un petit grup nascut en 
l'interior de la Comissió marginada de l'ocupació 
de la Facultat de Lletres de Roma al febrer del 77. 
Van jugar al seu favor amb aquesta confusió híbrida, 
aquesta mutació del subjecte. 

L'operació mutant va dotar de finísimes i eficaces 
eines lúdiques en les assemblees estudiantils. Van 
aparèixer accions tan divertides com allò d'inventar 
eslògans i entonar-los com a rapsoda megafònic 
amb descarada atimbrada en mig de les 
discussions; o escriure amb esprai en la seva 
"tazebao". Així com hilarants seguicis com aquell 
de posar en escena una en fila índia entonant el 
verso "Oask?!" (el nom del fanzine) associant-lo 
amb un particular moviment dels braços recordant 
l'estil de neda més indià de tots, el crol. El fet 
extraordinari va anar que el eslògan, la proclama 
una vegada llançada va ser acollida pel moviment, 
fet seu. Es maquillaven i ballaven desordenats al 
crit tribalista de "ea, ea, ea... ah!" Els mass media, 
els diaris i la TV, no esperaven altra cosa. Si tenia 
color era notícia. En el termini de dos mesos es 
va dissoldre com grup actiu en el moviment: no es 
reconeixia en l'agregació de la massa, agradava 
inventar llenguatge-comportament i buscar altre 
espai pera elaborar una pròpia poètica d'intervenció. 
Així va succeir que al maig amb l'ocupació de la 
casa in Via dell'Orso 88, la "casa del desideri", es 
va transformar en un espai en el qual viure i produir. 
El lloc va ser de fet més una forja creativa que una 
comuna frikista. Ja en "OASK?!" signaven com 
"Indiani Metropolitani en "dis/aggregazione": 
"Reivindiquem les nostres dimensió molecular i 
psiconòmada. Un poc aristocràtica però per sort 
autoirónica. 

5. "Conspirar significa respirar col·lectivament" 
Els Indiani Metropolitani van ampliar aquest ventall 
amb l'entrada lliure a cinemes cars, el saqueig de 
botigues amb la intenció d'apropiar-se del luxe i 
del consum, i del menjar gratis en restaurants 
cèntrics (consumeix your màsters). Altres aspectes 
de la seva cultura de lluita, per la qual van guanyar 
fama més enllà de les fronteres d'Itàlia, van anar 
els espectacles espontanis i les festes a la Piazza, 
les seves ja esmentades reivindicacions absurdes, 
el descrèdit de les autoritats mitjançant el mitjà 
estilístic de la glorificació degradant (deterioració 
d'imatge), la seva poesia sense sentit i, en bona 
mesura, les seves meravelloses pintades en parets 
i graffitis (sniping). Referent a això, retornen aquelles 
idees sobre la comunicació subversiva que 
especulen amb cortocircuitar els sistemes semiòtics 
de les ciutats. Els seus graffitis no van respectar 
cap regla, les inscripcions espontànies van convertir 
la paret en un espai públic que no permet un discurs 
privilegiat. Tots els quals sabien manejar un esprai 
o un pinzell, els quals cobrien altres pintades, les 
completaven o s'inventaven unes noves, van 
contribuir a la multiplicació de les veus. 
Després d'això el moviment va triar el silenci. En 
el conveni de setembre els quals volien "continuar" 
es van reunir en nombre de cinc mil en el palazzo 
dello sport i no van treure ni una sola idea nova, 
limitant-se a replantejar el bagatge inútil del 
tardocomunismo. Però la gran majoria dels reunits 
es van disseminar pels carrers de Bolonya 
simplement per a posar-se a l'escolta de la mutació 
que estava arribant, per descomptat no per a dirigir¬ 
ia. Zut/A/traverso va declarar: la revolució ha acabat, 
hem vençut. El moviment es va dissoldre. 

Hem guanyat! 
Amb el 50,59% 

Vicenç Domènech 

Un altre cop hem guanyat!! Com gairebé en totes 
les eleccions. Tot i que en aquestes, ha estat per 
majoria absoluta. 

Desprès de tot el periplè, el gran circ democrata- 
burguès ens ha tornat a intentar fer creure les seves 
suposades diferències. Les "diferents" opcions 
polítiques han airejat les seves contraposicions per 
tal de reflectir la seva autoanomenada pluralitat. 
Deixarem de banda la discusió, molt sonada en aquest 
últims dies sobre el fet de votar o no en el referendum. 
Ja que molta gent del nostre entorn considera que 
un referendum, a diferencia d'unes eleccions, si que 
és un exercici mínimament democràtic. Alhora que 
plantejàven que un NO massiu al seu projecte hauria 
estat més perjudicial que no pas el ns/nc que per a 
ells suposa l'abstenció. 

Així doncs, aquestes han estat unes setmanes en les 
que , un altre cop , els problemes reals de la gent han 
passat a segon terme. I han deixat pas a Lestat-ut. i 
a les grans “inquietuds” dels representants d'aquesta 
democracia-representativa del capital monopolitzant 
la vida politica del principat i part del extranger. 
Evidentment totes les formacions polítiques , amb 
més o menys vergonya, s'han afanyat a intentar fer- 
se seus tots aquest No-vots que representen l'alta 
abstenció. La veritat, és que aquest intent nomès 
denota la poca coherència que com a polítics 
profesionals tenen. Ja que si per alguna cosa es 
caracteritzen tots aquests advocats-politicolegs es 
per demanar sempre la participació, ja que és un dels 
eixos legitimadors del sistema aquests de la 
democracia-representativa. Però bé, ara tampoc seria 
el moment de començar a sorprendens de la seva 
falta d'escrúpols , dignitat, capacitat manipuladora 
i mentidera. 

Per a nosaltres, aquest abstencionisme massiu nomès 
ha fet palès que majotitariament, qui mes qui menys, 
es conscient que els politics son tots un mentiders i 
una colla de lladregots. Que no estan per servir al 
ciutadà sinó al capital. I que cap d'ells ens solucionarà 
res del que realment afecta les nostres vides. 






Som al S XIV, a un petit poble d’Osona. Allà hi 
trobem l’Esperança. És una camperola, coneix el 
seu entorn i les plantes que allà s’hi troben. Ha 
rebut en herencia una gran quantitat de 
coneixements ancestrals, així com creences. Però 
és pobre, i pateix pel fet de ser dona, una forta 
repressió a tots els nivells, inclòs a la seva pròpia 
sexualitat. Esperança és una bruixa. 
Aquesta figura aparegué en diversos moments 
de l’edat mitjana i moderna de tota Europa. Quan 
a Occident el Cristianisme va trepitjar les religions 
ancestrals ancestrals aquestes quedaren en part 
arraconades i marginades. Els antics deus foren 
sincretitzats i convertits en sants o en diables. 
Així al camp aparegué el diable banyut, conegut 
al Pirineu com el Boch de Biterna. Aquest poblava 
encreuaments de camins tenebrosos i landes 
desèrtiques, els llocs naturals dels aquelarres. 
De fet, si retrocedim alguns anys abans de 
l’arribada del Cristianisme, a tota Europa ja trobem 
deus com Cernunnus, el deu amb banyes de 
cérvol. En aquest cas el deu fou satanitzat, 
atribuint-li tots els mals. En d’altres, en canvi, 
s’adaptaren els cultes. Així trobem deeses celtes 
com Dana, convertides en santes com Santa 
Anna. 

Bruixots i bruixes foren aquells que mantingueren 
vives aquestes tradicions. Segons les declaracions 
fetes als Inquisidors la bruixa pactava amb el 
dimoni i renegava de deu en una cerimònia on, 
en molts casos, es consumien drogues 
al·lucinogenes i es practicava sexe anal, prohibit 
per l’Esglesia. 

Entre les bruixes generalment trobem personatges 
marginats, en alguns casos per deformacions 
físiques, per ser desequilibrades o simplement 
per ser velles i vidues. 

Però com succeeix sovint bruixes i fetilleres eren 
a la vegada personatges marginats i a la vegada 
necessitats pels seus coneixements per guarir 
malalties, ajudar en parts o practicar aborts. 
Però l’Esperança ha de tindré gran cura, doncs 
sap que aquells mateixos que demanen els seus 
serveis qualsevol dia poden trair-la i entregar-la 
a algun dels molts caçadors de bruixes que han 
fet de la mort i la tortura una forma de vida. 
En aquest cas, abans de ser jutjada per la justicia 
secular o de forma sumaria pels salvatges 
caçadors només podrà salvar-se, tot i el que les 
creences populars diuen, entregant-se a l’Inquisició 
i esperant que aquesta estudii el seu cas. 





W/4 gen da 


Orgull, memòria i esperança... 

DIMECIIES 10 

19.30-11. XERIUDA: 

"Història del moviment llibertari 
Pratenc." 

a càrrec dels historiadors locals: Joan Montblanc, Jordi Ramos 
i Joan Mateu. 

DIJOUS 20 

19.30-11. XERRADA: 

"Arrelament, cultura i acció de 
l'anarquisme a Catalunya" 

a càrrec de Ferran Aisa (Historiador i autor dels llibres: "La 
cultura anarquista a Catalunya" i "Una historia de 
Barcelona: Ateneu Enciclopèdic i Popular" 


nn i: \imi:s 21 

HJO-Í DEBAT: 

Conceptes de l'Anarquisme a 
l'actualitat" 

+ Tapes per la 


ORGANITZA; 


DISSABTE 22 

11 . 00 -H. LA RUTA DE 
i; ANARQUISME. 

• Paseig a peu documentat, pels llocs mes emblemàtics de la 
revolució i l'anarquisme pratenc. 

• Ofrena floral als lluitadors assesinats i repnesafcats al finalitzar la 
Ruta. 

- Inauguració de la Plaça del 19 de Juliol de 1936. 

14.30-H. PAELLADA POPULAR - (6 0. 


22.00-H. UONUEÇy. 

-ZERMENO (Heavy; Prat) 
-KILL (Punk; Cornellà) 

-MUGAMBO 

(Reaggee festiu; Vilanova i la Geltrú) 


DIUMENGE 23 


-19.00 II. TEATRE. 

MORT ACCIDENTAL 
D'UN ANARQUISTA 


Representació a cartec de la Companyia 


11 de Setembre del 2006 
17h. Plaça Urquinaona 
BLOC NEGRE 

